Anteeksi, että olen ollut kiireinen. Siskoni piti auttaa järjestelyissä-
-mutta hänen miehellään on taas kihti.
Tästä tulee silti paras Asbestos Fest.
Tiedän, miltä se tuntuu.
Eva Longorian ja minun piti esittää vatsastapuhujanumero-
-lasten nenäleikkausten tukemiseksi-
-kun hän yhtäkkiä perääntyi uupumuksen takia.
Jouduin olemaan nukke ja nukkemestari.
Anteeksi, mutta minulla on kamalasti tekemistä.
Minulla on tässä kolme numeroa, joista valitset-
-ja auttaisi kovasti, jos voisit päättää, minkä niistä esität.
Sain lapsikuoron ohjelmiston kaksi viikkoa sitten.
Minä... Helpoin valinta olisi kai:
"Ihanat kengät: Imelda Marcosin tarina."
-Selvä. -Ei sittenkään.
Esitän numeron "Kaksi päätä on aina parempi".
-Yksi nainen siamilaisina kaksosina. -Niin. Ei!
Herätän sittenkin henkiin numeron-
"Yksi hullu kesä: Patty Hearstin tarina."
Se kertoo sinnikkyydestä, kuten yrityksesi palauttaa asbesti.
Yritämme poistaa asbestin-
-ja sinun täytyisi tehdä päätös. Nyt heti.
Anna kun ajattelen.
Valinta olkoon "Kaksi päätä". Foxwood Casino Gazette kirjoitti-
-ettei moista esitystä ollut kuunaan nähty. Älä kirjoita sitä.
Tekisi mieli vain läväyttää sinua päin näköä.
Patty on valintani.
Mietin vain, lähettääkö "TV:stä tuttu Moira Rose" erilaisen viestin-
-kuin "televisiosta tuttu Moira Rose".
Siinä ajattelemisen aihetta. Sanoin, että ajattelemisen aihetta!
Hei, sinä siinä.
Hei, David.
Lupasit, että saan harjoitella esitystäni huoneessasi.
Ai, tarkoitit että saman tien.
Okei. Mihin päädyit?
Tällä hetkellä on vuosi 1974 ja tämä huone on sanfranciscolainen pankki.
-Valitsitko Patty Hearstin? -Valitsin.
-Mitä vikaa siinä on? -Eikö siinä ollut 30 näyttelijää?
Ja mitä isäsi arvostelu sanoi? 29 riippakiveä. Karsin turhat pois.
-Et edes esittänyt Pattya. -Tietysti esitin.
Kun Patricia LuPone söi pilaantunutta shawarmaa-
-minua pyydettiin tuuraamaan. Olen aina halunnut palata siihen rooliin.
Muistaakseni se vaati paljon jalkatyötä-
-ja jossain vaiheessa huusit "repliikki" kesken tanssinumeron.
Osa kaupunkilaisista kokee minun tulkintani ensimmäistä kertaa.
Sen täytyy olla häikäisevä.
Muistan, kun harjoittelit joka päivä seitsemän kuukauden ajan-
-sen tanssinopettajan kanssa, jota aloin tapailla.
Muistatko varmasti kaiken?
Skip Fosse sanoi kerran-
-että koreografiassa täytyy aina olla tilaa spontaanisuudelle.
Okei.
Jos kerran haluat, voit kyllä auttaa minua.
En voi juuri nyt. Menen töihin.
-Mene sitten töihin. -Minä menen. Onnea.
-Sano "katkaise koipesi". Sano se! -Katkaise koipesi.
Aloitan rauhallisesti konekivääribaletilla.
-Hei. Anteeksi vain. -Hei, mitä mies?
-Sitten laskemme myyntihinnan. -Mitä sinä täällä teet?
Patrick auttaa koulutehtävässä. Kerroin siitä.
Et kertonut.
Mitä ystävillesi kuuluu ulkona?
-He ovat harmittomia. -No hyvä.
Meillä oli juttu kesken, joten jos ei haittaa...
Voittomarginaalit. Miten niitä saadaan lisää?
Voi aloittaa ajamalla pois kaupan edessä notkuvan teinilauman-
-joka karkottaa asiakkaat.
He eivät karkota asiakkaita.
Yksi näytti lievästi narkkarilta, enkä tiedä, minne hän häipyi.
Veljesi ei halua ajaa heitä pois, mikä on haitaksi liiketoiminnalle.
Ei pidä paikkaansa. Se, että kaupan edessä on nuorisoa-
-antaa meille katu-uskottavuutta. Voit kirjoittaa sen muistiin.
Ostavatko he mitään?
Kyllä. He tulevat sisään ja ostavat purukumia.
Mitä muuta he tekevät?
He tulevat sisään, katselevat ympärilleen ja ostavat purukumia.
-Ja ehkä kehuvat vaatteitani. -Siinä se tuli.
Mikä? Anteeksi vain, jos sinä samaistut vanhempaan asiakaskuntaan-
-ja minä olen nuorison suosiossa.
Jätkällä on makee paita.
En edes muista, mistä ostin tämän.
Muistatteko te, mistä ostin sen?
-Mitä sinulle tapahtui äsken? -Hengittele rauhassa.
Hei, Johnny.
Tiedoksesi vain, että vaikka pidän oluesta-
-en ole koskaan kieltäytynyt kukkakimpusta.
Mistä sinä puhut?
Kiität minua pian nahkasi pelastamisesta-
-joten annan lahjaideoita.
-Minulla on vähän kiire. -Niin näkyy. Kiirettä pitää.
Ilmeisesti et edes ehdi vaihtaa palanutta lamppua kolmoshuoneessa.
Miten ongelmien listaaminen auttaa minua?
Tiedän erään, joka tarvitsee työtä.
Lupasin auttaa hankkimalla hänelle työpaikan motellista.
Miksi epäilen, että minä teen ystävällesi palveluksen?
Minä olen välikäsi. Minä sain kaiken aikaan.
Mitään ei ole tapahtunut. Meillä ei ole varaa palkata ystävääsi.
Kun perustin Rose Videon, meillä oli yksi työntekijä per liike.
Uusi yritys kasvaa pitämällä menot kurissa.
Stevie ja minä pärjäämme hyvin kahden.
Pidä mielesi avoimena.
Voisi olla kiva, jos jollakulla täällä olisi perustaitoja.
Anteeksi, mutta me kaikki tiedämme, miten Rose Videon kävi.
Rose Video oli toiseksi isoin videokauppaketju...
Miksi hän hilluu täällä lehtiön kanssa? Vieraat hermostuvat.
Hän yrittää hankkia töitä kaverilleen.
Ei hätää. Sanoin, että yhteistyömme toimii kuin kone.
Jota minä olen rasvannut.
Uusi käytäntösi, että autamme laukkujen kanssa.
Saamme siitä hyvää palautetta.
Minä hoidan kantamisen, koska erään selkä reistaa.
Jos nostan vessapaperirullankin, selkäni ärtyy heti.
Alan muistuttaa slovakialaista kuulantyöntäjää-
-joten kannatan Rolandin ehdotusta. Palkkaamme jonkun.
-Kiitti, broidi. -Tulkaa taas pian.
Mahtavaa, broidi. Neljä teiniä, yksi purkkapakkaus lahjapaketissa.
Suljetaan liike ja juhlitaan sitä loppupäivä.
Siinä oli purkkapaketti ja huulibalsami.
Se korvaakin kaiken, mitä he ovat varastaneet.
Miten niin varastaneet?
Nuo penskat varastavat teiltä.
-En usko. -He hajaantuvat neljään suuntaan.
Yksi ottaa vasemman takakulman, yksi oikean.
Yksi kysyy sinulta, onko villahuppareita eri koossa.
Neljäs kehuu kynsinauhojasi.
Sillä välin kaksi takana täyttävät reppunsa pesunesteellä.
Tein niin kleptoystävieni kanssa Hamptonsissa.
Olisin nähnyt jotain.
Ehkä teit niin surkeiden ystäviesi kanssa, mutta niin ei tapahdu täällä.
Menkää itse katsomaan.
Voihan olla, ettemme vain ole täyttäneet hyllyä.
Jos joku ryöstäisi meiltä, huomaisimme varmasti.
Niin huomaisimme.
Tämä selittäisi kyllä kaikki ne kehut.
Tunnin päästä he palaavat. He ottivat vain kasvovettä ja pesunestettä.
Heidän täytyy palata hakemaan kosteusvoidetta-
-tai heidän T-alueensa käy kalpaten.
Johnny, hyvä että tulit järkiisi.
En arvosta sinua vähempää miehenä, koska tarvitset apua yrityksessäsi.
Hyvä tietää. Missä se mies on?
Hän tulee, älä murehdi. Herra murehtija. Pidät hänestä varmasti.
Hän on hyvin älykäs, pirullisen komea. Hän on näin pitkä.
-Ehkä pikemminkin näin pitkä. -Nyt alan ymmärtää.
-Vai alatko? -Roland, mistä on kyse?
Se olen minä. Minä olen se mies.
Tajusin sen melkein heti tultuani.
-Näkisitpä ilmeesi. -Ilmeeni on kärsimätön.
Tarvitsemme motellille jonkun sellaisen, joka tekee raskaat työt.
Olen valmis käärimään hihani ja auttamaan parasta ystävääni.
-Minun pitää mennä. -Odota. Olin tosissani taidoistani.
Kokeillaan edes. Ensimmäisen kerran, toisen kerran.
-Kolmannen kerran. Neljännen kerran. -Hyvä on, hyvä on.
Hyvä on. Mutta vain siksi, että tarvitsemme oikeasti apua.
-Fiksu teko. -Mutta olet koeajalla.
Hyvä idea. En halua sitoutua ennen kuin tiedän, pidänkö työstä.
Kädet ylös! Tämä on ryöstö.
Kaikki liikkumatta paitsi mi-mi-mi-minä.
Paitsi minä!
-Kuka siellä? -Jocelyn.
Hyviä uutisia. Gwendalla oli metsästyskivääri kellarissa.
Voit käyttää sitä esityksessäsi.
Sen piti olla konekivääri.
Tarvitsen konekiväärin konekivääribalettiin.
Moira, auta vähän. Tämä on oikea ase.
Pidensin esiintymisaikaasikin.
Lapsikuoro esittää vain yhden laulun. Osa lapsista itki.
Jocelyn, miksi tekisit niin?
Koska pyysit lisää aikaa.
Jocelyn, tiesitkö, että harjoitukset voivat olla-
-erittäin valaiseva ja jopa heuristinen kokemus?
Mitä yrität sanoa?
Sanon, että astun pois parrasvaloista.
Painoimme jo uudet julisteet.
Nyt niissä lukee "televisiosta tuttu Moira Rose."
Hienoa. Sillä saadaan väki sisään, ja lapset voivat jatkaa siitä.
Vai niin. Taidan tietää, mistä on kyse.
Jollakulla on ramppikuume.
Haukkasin liian ison palan.
Olemme kaikki olleet samassa tilanteessa.
Hääpäivänäni mietin, että voisin vain hypätä autoon-
-ajaa New Mexicoon ja jättää Rolandin bingohallin alttarille.
Minuakin pelotti, mutta kohtasin pelkoni, ja katso meitä nyt.
27 vuotta onnea.
Pitikö tuossa anekdootissa olla jotain rohkaisevaa?
Tiedätkö mitä, Moira? Saat luvan ryhdistäytyä. Otan tämän aseen.
No niin, Patty. Yksinäisen maailman silmät ovat nauliutuneet sinuun.
Viisi, kuusi, seitsemän, kahdeksan, Patty.
Viisi, kuusi, seitsemän, kahdeksan.
Yhdeksän, ky.... Yhdeksän, kymmenen, yksitoista, kaksitoista.
Aivan ajallaan.
-Hei, kaipaatteko apua? -Me vain katsellaan.
Hyvä juttu. Katselkaa vain ihan rauhassa.
Olisiko tätä isompana?
Pitää mennä takahuoneeseen asti katsomaan.
Jäbä, hei. Hienot kengät. Mistä hankit?
Nämä ovat Prahasta putiikista, joka on auki vain sunnuntai-iltaisin.
-Siistiä. -Onko?
Me taidetaan häippästä.
Hei, odota. Unohdit jotain.
Älä tee mitään hullua. Tein tuota tosi kauan.
Annan sen takaisin-
-kun sinä ja luuseriystäväsi palautatte varastamanne tuotteet.
Jos ollaan rehellisiä, sinun sekaihosi hyötyisi tuotteesta-
-jossa on teepuuöljyä.
-Kamat tänne. -Luulin tyttöä liian cooliksi tänne.
En ole töissä täällä, ja olen cooli.
Älkää tehkö sitä toiste, niin en kutsu sinivuokkoja.
-Sinivuokkoja? -Voittekin häipyä.
Yksi kysymys.
Olivatko kaikki ne kohteliaisuudet ja fist pumpit...
-Fist bump. -Hiljaa. Oliko se vain osa juonta?
-Ei, sinulla on siisti tyyli. -Tykkään kengistäsi.
He valehtelevat, David.
Ulos.
-Miksi minäkin sain tuollaisen? -Inhottava olo.
Ikkunan korjaus huoneessa neljä, ja huoneen viisi kylppäri odottaa yhä.
-Niin, niin, niin. -Voitko hoitaa ne?
Odotan yhä jotain, mikä on minun alaani.
Aloita lakanoiden vaihdosta.
Se kuulostaa Johnnyn työltä. Kirjoitetaan siihen J.
Ei, siihen kirjoitetaan R.
Sanoit, että voit kyllä tehdä raskaita töitä.
Miltä se näyttää, jos pormestari vaihtaa lakanoita?
Me vaihdamme lakanoita.
Hyvä, teillä on homma hallussa. Kirjoitetaan siihen J.
Ei, siihen kirjoitetaan R. Tai mitä jos vain kävisit työhön?
En ajatellut tätä, kun sanoin tarvitsevani apua.
Tiedän.
Minun pitää vain löytää taitojani vastaavia hommia.
Voisin täyttää limsakoneen.
Ne ovat täynnä.
Auttaisi, jos pesisit pari vessaa, mutta olet kai liian hyvä siihen.
-Voin kyllä pestä vessan. -Taisimme tehdä virheen.
-Ei, haluan pestä vessan. -Palkataan joku muu.
Minun täytyy pestä vessa.
-Täytyy? -Niin. Minun täytyy, Johnny.
Nyt kun meille tulee vauva, olemme vähän tiukilla.
Olemme yrittäneet säästää, mutta elämme leikkeleillä ja vohveleilla.
Jocelyn myi Beanie Baby -kokoelmansa.
Diana-nalle meni pilkkahintaan. Nyt hän on illat töissä huoltiksella.
-Onko? -Ei ole.
Mutta pian on, jos asiat eivät parane.
Kerron, mitä tehdään.
Laitamme R:n listan jokaisen tehtävän viereen.
Selvä.
Kun sanot R, tarkoittaako se Rosea?
Se tarkoittaa Rolandia. Voit aloittaa viemällä nuo lakanat huoneeseen 2.
Selvä pyy.
Mitä teet sängyssäni?
David, kiltti. En mitenkään päässyt omaan sänkyyni asti.
Olen vain... Olen rättiväsynyt.
Jalkatyökö sen teki?
Jalkatyö, musiikki, käsikirjoitus. Ihan kaikki.
Mutta pääasiassa se johtui minusta.
Olit oikeassa. Kulta-aikani on ohi.
En sanonut niin.
Huoneessa on virtahepo, ja se kuiskaa: "Jää eläkkeelle."
Juokse, David. Mene ja käske Jocelynin perua esitys.
Okei, sitä en tee.
-On yksi toinen vaihtoehto. -Mikä?
Mitä jos me esittäisimme sen numeron?
-Sen numeron? -Tiedän. Se oli tyhmä ajatus.
David, tekisitkö sen vuokseni?
Luulin, että vihasit sitä kun marssitin sinut ystävieni eteen?
Vihaan edelleen, mutta tämä tilanne on äärettömän häiritsevä-
-ja tarvitsen ennen pitkää sänkyni takaisin.
Eivätkö ihmiset pitäisi sitä outona tai jopa sopimattomana?
-Luultavasti. -Vieläkö meillä on taito tallessa?
Menen kytkemään suoristusrautani seinään.
Toivottavasti et ole siellä kengät jalassa.
Annetaan vielä aplodit lapsikuoron Kylie Minogue -sikermälle.
Olipa meheviä sanoituksia.
No niin, hyvät naiset ja herrat.
Illan pääesiintyjä yllättää teidät varmasti.
Minä ainakin yllätyin, kun hän kertoi äsken vaihtaneensa ohjelmanumeroa-
-vaikka joku maksoi mojovan käsirahan peiliseinästä.
Mutta pidemmittä puheitta illan päänumero.
Kiitos.
Onko tämä se numero? On keskikesä.
Onpa kylmä keli.
He esittivät tämän joka vuosi joulujuhlissamme.
Kun tämän näkee, sitä ei voi unohtaa.
Kuka sieltä mahtaa tulla?
Televisiosta tuttu Moira Rose!
Televisiosta tuttu äiti sinulle.
Mikään ei kylmää niin kuin vilunväreet, jotka saan-
-kun ajattelen asbestimyrkytyksen vaaroja.
Mutta onneksi, jos saamme tarpeeksi varoja kerättyä-
-tämä kaupunki voi olla asbestivapaa ensi...
Jouluna.
Ensimmäisenä joulun päivänä rakkaani antoi minulle Lamborghinin avaimet
-Salit juhla-asuun koristakaa... -Riemuiten tulkaa...
Kyllä, sanoin "uskolliset." Eli ei kukaan teistä.
Tekstitys: Hanna Niemi www.sdimedia.com